URDHËR
Nr. 182, datë 19.4.2022

[bookmark: _GoBack]PËR PËRCAKTIMIN E SASIVE MINIMALE TË LEJUESHME QË MUND TË HIDHEN NË DET PËR DISA FORMA TË PESHKIMIT TË PELAGJIKËVE TË VEGJËL

Në mbështetje të pikës 4, të nenit 102, të Kushtetutës, të shkronjës “c”, të nenit 15, të ligjit nr. 64, datë 31.5.2012, “Për peshkimin”, të ndryshuar,  

URDHËROJ:

1. Gjatë aktivitetit të peshkimit për anijet e peshkimit që përdorin trata pelagjike dhe koshilok, lejohen të hidhen në det si hedhurina jo më shumë se 5% e zënieve totale vjetore, sipas përcaktimeve të shtojcës I, bashkëlidhur dhe pjesë përbërëse e këtij urdhri.  
2. Për zbatimin e këtij urdhri ngarkohen Drejtoria e Politikave dhe Programeve të Peshkimit dhe Akuakulturës dhe Drejtoria e Shërbimeve të Peshkimit dhe Akuakulturës.
Ky urdhër hyn në fuqi menjëherë dhe botohet në Fletoren Zyrtare.   

MINISTËR I BUJQËSISË DHE ZHVILLIMIT RURAL
Frida Krifca


SHTOJCA I
FORMAT E PESHKIMIT PËR PELAGJIKËT E VEGJËL NË DETIN ADRIATIK

	Nënzona gjeografike sipas GFCM 
	Kodi i veglës të peshkimit
	Vegla e peshkimit
	Speciet objekt peshkimi

	17 dhe 18
	OTM, PTM
	Trata pelagjike
	Açuge, sardele, skumber, stavridh

	17
	PS
	Koshilok
	Açuge, sardele, skumber, stavridh



